Η Άνοιξη

«Η Άνοιξη», ήταν η ελληνική συμμετοχή στο Διαγωνισμό Τραγουδιού της Eurovision 1991, που ερμήνευσε στα Ελληνικά η Σοφία Βόσσου.

Το τραγούδι ερμηνεύτηκε τέταρτο τη βραδιά (μετά τη Μάλτα με τους Georgina & Paul Giordimaina με το "Could It Be" και πριν την Ελβετία με τη Sandra Simó με το "Canzone per te"). Για την ερμηνεία της, η Βόσσου έδωσε σε αναδρομή μια από τις πιο επαγγελματικές και φωνητικές ερμηνείες της νύχτας και μάλιστα είχαν εκφραστεί προηγουμένως έντονες προσδοκίες για νίκη στον διαγωνισμό, τόσο από ελληνικής πλευράς, όσο και από τις ξένες εκτιμήσεις.

Ωστόσο, το τραγούδι καταστράφηκε βαθμολογικά από έναν εντελώς αναπάντεχο εξωγενή παράγοντα - ο σαξοφωνίστας της συμφωνικής ορχήστρας του RAI, ο οποίος αναφέρθηκε ότι ήταν πολύ καλός, αρρώστησε ξαφνικά το Σάββατο το μεσημέρι, μόλις λίγες ώρες πριν τον διαγωνισμό, και αντικαταστάθηκε επειγόντως από έναν ηλικιωμένο και μάλιστα συνταξιούχο συνάδελφό του (καθώς οι διοργανωτές του διαγωνισμού δεν βρήκαν άλλον διαθέσιμο), ο οποίος λόγω μεγάλης ηλικίας (σύμφωνα με διαχρονικές αναφορές, ήταν κοντά στα 70) δεν μπορούσε να πάρει τις έντονες αναπνοές που απαιτούσε το σόλο και, επιπρόσθετα, δεν πρόφτασε να μάθει στις ελάχιστες αυτές ώρες πλήρως το σόλο, καθώς αναγκάστηκε να παίξει, αναπάντεχα, σε όλα τα τραγούδια που είχαν σαξόφωνο, έχοντας εντελώς μηδαμινό χρόνο προετοιμασίας. Το αποτέλεσμα ήταν να βγάλει έναν ήχο πολύ ασθενή και, επίσης, να μην ερμηνεύσει σωστά σχεδόν το ήμισυ από τις νότες του σόλο του (ιδίως τις πρώτες και τις τελευταίες). Στο τέλος της ψηφοφορίας, το τραγούδι συγκέντρωσε μόλις 36 βαθμούς, κατατάσσοντας την μόλις 13η ανάμεσα σε 22 συμμετοχές. Παρά το γεγονός αυτό, θεωρείται ένα από τα πιο επιτυχημένα ελληνικά τραγούδια στη Eurovision και μάλιστα έχει γίνει διαχρονική επιτυχία στην Ελλάδα.

Το τραγούδι είναι μια ροκ όπερα / δυναμική μπαλάντα με στοιχεία τζαζ, με την Βόσσου να λέει στον εραστή της ότι αν είναι μαζί θα είναι σαν να μπαίνει η άνοιξη.

Ακολούθησε ως Έλληνας εκπρόσωπος στο Διαγωνισμό του 1992 η Κλεοπάτρα με το τραγούδι "Όλου του Κόσμου η Ελπίδα".

 Παραπομπές 

Κατηγορία:Διαγωνισμός Τραγουδιού Eurovision 1991
Κατηγορία:Τραγούδια της Ελλάδας στη Eurovision